Seun vas vir 220km/h met pa se karArgieffoto ŉ 20-jarige man is Vrydagoggend in hegtenis geneem nadat hy 220km per uur op die N1-deurpad in Johannesburg gejaag het. “Die man het in ŉ noordelike rigting op die deurpad gejaag en is naby die Grasmere–tolhek afgetrek,” het hoofsuperintendent Wayne Minnaar, woordvoerder van die Johannesburgse metropolisie, gesê. “Die man het met sy pa se Jaguar gery. Hy het aan beamptes gesê dat hy laat is vir sy werk, wat in Sandton is,” het Minnaar gesê. Die man is na die Mondeor-polisiestasie geneem.